 נפוחה: יש בזה שני פירושים פירוש א' שנחלקה עובי המצה ושהעליון עלה למעלה. ועי''ל נפוחה באמצעיתה שלא נחלקה כלל אלא שתפח גוף המצה כמו שהוא בלחם חמץ כ''כ הב''ח. ומהר''ם מלובלין כתב כפי' הראשון. והט''ז האריך להתיר כפי' הראשון ומסיק דאין איסור אלא כפי' השני ע''ש. ובמ''א כתב בשם הט''ז שהתיר לגמרי נפוחה וז''ל מעיד אני עלי שמים וארץ כי לא ראיתי פעם א' מן חותני הב''ח שאסר שום מצה שנפוחה וכו' ואדרבא שחק על האוסרין על כן אין להפסיד ממון ש''י בשביל זה עכ''ל הט''ז והפריז על מדותיו להקל ראש בדבר שאבותינו ואבות אבותינו נהגו בו איסור עכ''ל המ''א. הנה מ''ש בשם הט''ז לא נמצא כן בספר הט''ז שלפנינו אלא שעושה פשר דבר בין הדיעות כמ''ש. אכן בתשובת הט''ז כתב הלשון ממש כמו שהעתיק בשמו המ''א. וכתב הח''י בודאי אין להקל בדבר שאבותינו נהגו בו איסור. מ''מ די הוא לאסור אותה מצה דלא כמו שראיתי איזה מורים שאוסרין אף התערובות אפי' במשהו כאלו הוא חמץ גמור וכן אוסרין הרי''ב אייז''ן ושאר כלים ומה שנשתמשו בהן להמה מפסידין ממון ש''י ומונע משמחת י''ט כי די בחומרא זו לענין המצה עצמה. ועש''ת דב''ש סי' רי''ד ושפ''ד שמיקל ג''כ בזה ע''ש. ואם לאחר שנאפית טחו אותה בשומן והחזירה לתנור ונעשית נפוחה שרי לכ''ע. מ''א: 